CONVOCATÒRIA AJUDES SANTANDER - OCUPABILITAT PER A FORMACIÓ EN IDIOMES DE LA UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6263)
  + [Valencià](/va/acuerdo/6263)






Selector de idioma

Leer

* [Español](/es/acuerdo/6263)
* [Valencià](/va/acuerdo/6263)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA AJUDES SANTANDER - OCUPABILITAT PER A FORMACIÓ EN IDIOMES DE LA UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
================================================================================================================================================================

Secretaria General

Butlletí Oficial Universitat d'Alacant





CONVOCATÒRIA AJUDES SANTANDER - OCUPABILITAT PER A FORMACIÓ EN IDIOMES DE LA UNIVERSITAT D'ALACANT 2021

Data d'aprovació
:   10/03/2021

Data de publicació
:   10/03/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6263.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6263)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6263)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA AJUDES SANTANDER - OCUPABILITAT PER A FORMACIÓ EN IDIOMES DE LA UNIVERSITAT D'ALACANT 2021&url=https://www.boua.ua.es/va/acuerdo/6263)

**Títol:** CONVOCATÒRIA AJUDES SANTANDER - OCUPABILITAT PER A FORMACIÓ EN IDIOMES DE LA UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 10 de març de 2021

CONVOCATÒRIA AJUDES SANTANDER - OCUPABILITAT PER A FORMACIÓ EN IDIOMES DE LA UNIVERSITAT D'ALACANT 2021

PRIMERA - OBJECTE I CONDICIONS DE LA CONVOCATÒRIA

La present convocatòria està destinada a concedir ajudes per a la realització de cursos d'idiomes per part de l'estudiantat de la Universitat d'Alacant (UA) durant el curs 2020-2021. Les ajudes són finançades per Banc Santander en el marc del conveni subscrit amb la Universitat d'Alacant el 12 de novembre de 2020 a fi d'enfortir la millora de l'ocupabilitat i l'accés a una ocupació de qualitat per al col·lectiu d'estudiants de la Universitat.

El coneixement d'idiomes contribueix de manera essencial a la formació integral de l'estudiantat. El seu aprenentatge s'ha convertit en un objectiu fonamental de les polítiques de formació perquè afavoreix la lliure circulació, la comunicació i l'ampliació de les oportunitats laborals. La UA és conscient de la importància de la mobilitat en la millora de l'ocupabilitat i també de la dificultat addicional que suposa l'aprenentatge d'idiomes per a l'estudiantat amb discapacitat, i convoca aquestes ajudes en dues modalitats:

MODALITAT 1: Per a la realització de cursos o proves d'idiomes adaptats en AULES del CSI. Aquestes ajudes tenen com a objecte fomentar l'aprenentatge d'idiomes entre l'estudiantat que, a conseqüència d'una discapacitat, necessite d'una adaptació curricular significativa en l'aprenentatge d'idiomes, amb l'objectiu que puguen realitzar en els últims anys d'estudis universitaris un intercanvi acadèmic internacional en les millors condicions de formació lingüística.

MODALITAT 2: Per a la realització de cursos d'idiomes realitzats per l'estudiantat durant una estada de pràctiques a l'estranger, tant si les pràctiques es realitzen dins del programa Erasmus Pràctiques com a través d'una altra convocatòria de la UA, i tant si són curriculars com a extracurriculars.

SEGONA - REQUISITS DE PARTICIPACIÓ

MODALITAT 1:

Estar matriculat/a en la Universitat d'Alacant durant el curs 2020-2021 en estudis conduents a l'obtenció d'un títol oficial de grau, màster o doctorat i tenir una discapacitat reconeguda igual o superior al 33 per cent que requerisca una adaptació curricular per a la realització del curs o de la prova.

MODALITAT 2:

Haver realitzat durant una estada de pràctiques curriculars o extracurriculars a l'estranger en el curs 2020-21 un curs de l'idioma del país de destinació o de la llengua de treball (diferent del castellà o el valencià o la llengua materna) d'un nivell superior al que tinga reconegut. Només podran optar les persones que han realitzat les pràctiques com a estudiants de la Universitat d'Alacant. La Unitat de Pràctiques realitzarà les comprovacions oportunes sobre la realització de les pràctiques.

TERCERA - QUANTIA DE LES AJUDES I MARC LEGAL I PRESSUPOSTARI

MODALITAT 1: L'import de l'ajuda cobrirà la despesa que requerisca l'adaptació curricular necessària fins a un màxim de 1.500 euros.

MODALITAT 2: L'import de l'ajuda cobrirà la despesa del curs fins a un màxim de 300 euros.

La dotació de l'ajuda, amb un total de 15.000 euros, serà sufragada amb càrrec al capítol 4 de crèdits del pressupost del VEE (1050.4B.0001). L'execució d'aquesta dotació estarà supeditada a la disponibilitat de liquiditat.

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes són finançades pel BANC DE SANTANDER.

QUART - CRITERIS DE SELECCIÓ

Les ajudes s'assignaran, en règim de concurrència competitiva, a l'estudiantat que, reunint els requisits, tinga la puntuació més alta després de l'aplicació del barem de la convocatòria. Si les sol·licituds excedeixen la disposició de pressupost, tindran prioritat per a la percepció de l'ajuda les sol·licituds d'ajuda de la modalitat 1 sobre les de modalitat 2.

El barem a aplicar serà el següent:

1. Curs acadèmic de la titulació en què estiga matriculat l'estudiantat en la UA en el moment de la sol·licitud:

Primer curs: 1 punt  
Segon curs: 1,5 punts  
Tercer curs: 2 punts  
Quart curs: 3 punts  
Estudiant de Màster o Doctorat: 1 punt

2. Grau de discapacitat: màxim 1 punt, calculat segons el grau de discapacitat.

3. Exempció de l'idioma estranger durant els estudis de Secundària i Batxillerat: 1 punt.

4. La continuïtat en la formació lingüística, prioritzant els nivells més alts, segons la següent taula:

Primer curs: 1 punt  
Segon curs: 1,5 punts  
Tercer curs: 2 punts  
Quart curs: 3 punts  
Estudiant de Màster o Doctorat: 1 punt

5. Superar, en el període que s'indica en aquesta convocatòria, algun d'aquests nivells d'AULES:

C2 (segona part): 3 punts

C1 (segona part): 2 punts  
B2 (segona part: 1,5 punts  
B1 (segona part): 1 punt

6. Superar proves oficials de nivell B2, C1 o C2 o equivalents segons la normativa de la Universitat d'Alacant per a l'acreditació interna de competències lingüístiques.

C2: 2 punts  
C1: 1,5 punts  
B2: 1 punt

En cas d'empat, s'atendrà la major nota mitjana d'expedient acadèmic de grau.

CINQUÈ - TERMINIS I PROCEDIMENT DE SOL·LICITUD

L'estudiantat s'inscriurà a través de la plataforma de Beques Santander

[www.becas-santander.com](http://www.becas-santander.com/)

en l'apartat AYUDES SANTANDER - EMPLEABILITAT PER A FORMACIÓ EN IDIOMES DE LA UNIVERSITAT D'ALACANT 2021 i també a través de UACloud, e-Administració, Tràmits, Instància General , indicant el nom de la convocatoria i dirigida a la Subdirecció de Pràctiques, Ocupació i Emprenedoria. En aquesta sol·licitud haurà d'adjunta la següent documentació:

1. Certificat de discapacitat si escau  
2. Per a la modalitat 1: escrit del Centre de Suport a l'Estudiant que justifique l'adaptació curricular que ha sol·licitat l'estudiantat.  
3. Per a la modalitat 2: declaració responsable en la qual l'estudiantat declara que no ha rebut finançament per al curs per al qual sol·licita l'ajuda per part d'un altre organisme.  
4. Per a totes dues modalitats: factura o rebut abonats per l'estudiantat i certificat d'assistència al curs o de realització de la prova per a la qual sol·licita l'ajuda, en el seu cas.

La convocatòria es publicarà en BOUA amb caràcter informatiu, prèviament a la publicació del seu extracte en el DOGV. El termini d'inscripció estarà obert des de l'endemà de la publicació de l'extracte d'aquesta convocatòria en el DOGV i finalitza a les 14.00 hores de l'11 d'octubre 2021.

SISENA - RESOLUCIÓ DE LES AJUDES

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases substituiran la notificació a les persones interessades i produint els mateixos efectes, es realitzaran d'acord amb el que s'estableix a continuació, en les adreces web detallades.

Expirat el termini de presentació de sol·licituds, la Subdirecció de Pràctiques, Ocupació i Emprenedoria publicarà en la pàgina web

<https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/ajudes-idiomes.html>

la relació provisional d'aspirants que han obtingut l'ajuda i la llista ordenada de reserva si se supera el límit del pressupost, així com, en el seu cas, les sol·licituds excloses provisionalment i els motius d'exclusió, i es donarà un termini de 5 dies hàbils per a les possibles al·legacions.

Transcorregut el termini d'al·legacions, la Subdirecció de Pràctiques, Ocupació i Emprenedoria publicarà en la pàgina web

<https://web.ua.es/va/centro-empleo/practicas-y-empleo/practiques-en-la-ua/convocatories/convocatorias-santander/ajudes-idiomes.html>

la relació definitiva d'aspirants que han obtingut l'ajuda i la llista ordenada de reserva si se supera el límit del pressupost, en el seu cas, les sol·licituds excloses de manera definitiva.

Les persones a les quals se'ls assignen les ajudes, tindran 10 dies hàbils a comptar a partir de l'endemà a la data de publicació per a acceptar o rebutjar l'ajuda a través dels mitjans que s'indiquen en la web de la convocatòria, i lliurar a la Subdirecció de Pràctiques, Ocupació i Emprenedoria Subdirecció de Pràctiques, Ocupació i Emprenedoria la documentació que se'ls requerisca per correu electrònic per a tramitar el pagament de l'ajuda. Aquesta ajuda no està exempta de tributar per l'Impost sobre la Renda de les Persones Físiques.

SETENA - PAGAMENT DE LES AJUDES I JUSTIFICACIÓ

Les persones beneficiàries rebran les ajudes assignades una vegada hagen enviat a la Subdirecció de Pràctiques, Ocupació i Emprenedoria la documentació que se'ls requerisca per correu electrònic una vegada publicada l'assignació definitiva.

Si transcorren els 10 dies hàbils per a acceptar l'ajuda i enviar la documentació sense que aquesta s'haja rebut a través dels mitjans que s'indique en la resolució, s'entendrà que la persona beneficiària ha desistit i rebutja l'ajuda. La Subdirecció de Pràctiques, Ocupació i Emprenedoria acordarà, sense necessitat de nova convocatòria, la concessió de l'ajuda al sol·licitant o sol·licitants següents a aquell en ordre de la seua puntuació, sempre que amb la renúncia, s'haja alliberat crèdit suficient per a atendre almenys una de les sol·licituds denegades, d'acord amb el que s'estableix en l'art. 63.3 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.

'import de l'ajuda adjudicada no podrà superar el cost real de les taxes abonades per l'estudiantat sol·licitant.

Si no s'esgotara el crèdit disponible, es podrà completar l'ajuda adjudicada inicialment, de manera lineal, sempre que no se supere el cost real de les taxes abonades.

Aquestes ajudes són incompatibles amb les ajudes concedides per al mateix objecte per una altra unitat de la Universitat d'Alacant o per un altre organisme públic o privat d'àmbit nacional o internacional.

La justificació de la destinació de l'ajuda al compliment de la seua finalitat, serà prèvia a la concessió, mitjançant la comprovació dels requisits exigits per a l'adjudicació.

VUITENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica [https://seuelectronica.ua.es/es/index.html](https://seuelectronica.ua.es/va/index.html)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

NOVENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós administratiu davant el jutjat del contenciós administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent

Alacant, 8 de març de 2021

La Rectora

P.D. de signatura, la Vicerectora d'Estudiants i Ocupabilitat  
 (Resolució de 22 de desembre de 2020)  
 Rosario Isabel Ferrer Cascales





[Carretera Sant Vicent del Raspeig s/n  
03351 Sant Vicent del Raspeig - Alacant  
 Tel. 09 120 8403 - Fax 13 452 4583](https://www.google.es/maps/@60.080706,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12145&trk=tyah&trkInfo=tarId%0G7562964450852%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)